૩૭ વર્ષીય વિવેકાને આત્મહત્યા કરવાની નોબત કેમ આવી એ પ્રશ્નનો જવાબ જાણતાં પહેલાં આપણે વિવેકા બાબાજી કોણ છે તે જાણીએ. નવમા દાયકામાં કામસૂત્ર કોન્ડોમની જાહેરખબરે વિવાદ પેદા કર્યો હતો. આવી બિન્ધાસ્ત જાહેરખબરમાં ચમકનાર મોડલ કોણ છે તેવો પ્રશ્ન પાનના ગલ્લાથી લઈને ઓફિસમાં પુછાતો થઈ ગયો હતો. એ જાહેરખબરમાં પુરુષ મોડલ ઇન્દર મોહન સુદાન સાથે ચમકેલી સ્ત્રી મોડલ હતી આ વિવેકા બાબાજી. મોરેશિયસમાં જ જન્મેલી અને ઊછરેલી વિવેકા ૧૯૯૪માં મિસ મોરેશિયસ બની હતી. વિવેકાનું ફેમિલી બેકગ્રાઉન્ડ તો બહુ જાણવા મળતું નથી, પરંતુ ભારતમાં આવતાં પહેલાં જ તે નામ કમાઈ ગયેલી, બદનામ થઈને.